У Вікіпедыі ёсць артыкулы пра іншых асоб з прозвішчам Грачыха.

**Дзяніс Грачыха** (нар. 22 мая 1999) — беларускі футбаліст, паўабаронца барысаўскага БАТЭ і нацыянальнай зборнай Беларусі.

Клубная кар’ера
---------------

З 2017 года, пасля выхаду магілёўскага «Дняпра» ў Вышэйшую лігу, пачаў гуляць за дубліруючы склад клуба. У жніўні 2017 года разам з іншымі маладымі ігракамі падпісаў паўнавартасны трохгадовы кантракт з магіляўчанамі. Неўзабаве стаў прыцягвацца і да асноўнага складу, дэбютаваў у Вышэйшай лізе 23 кастрычніка 2017 года ў хатнім матчы супраць БАТЭ (0:2), адгуляўшы ўсе 90 хвілін на пазіцыі правага абаронцы. У сезоне 2018 замацаваўся ў стартавым складзе магіляўчан.

У лютым 2019 года, пасля таго як стала вядома пра аб’яднанне «Дняпра» з мінскім «Промнем», накіраваўся на прагляд у аб’яднаную каманду. У сакавіку 2019 года афіцыйна стаў іграком аб’яднанай каманды, якая атрымала назву «Дняпро», а ў красавіку быў аддадзены ў арэнду брэсцкаму «Руху». У жніўні 2019 года перайшоў у «Рух» на трывалай аснове, падпісаўшы трохгадовы кантракт. У якасці іграка асновы дапамог брэсцкай камандзе выйсці ў Вышэйшую лігу, у 2020—2021 гадах гуляў за «Рух» у Вышэйшай лізе, трывала з’яўляючыся ў стартавым складзе.

У сакавіку 2022 года, пасля таго як брэсцкі клуб зняўся з Вышэйшай лігі, некаторы час трэніраваўся з «Мінскам», а неўзабаве папоўніў склад мінскага «Дынама». Хутка замацаваўся ў стартавым складзе каманды. У чэрвені 2022 года па заканчэнні кантракта пакінуў сталічны клуб. У ліпені 2022 года трэніраваўся з падмаскоўнымі «Хімкамі», аднак бакі не дамовіліся аб пераходзе, і хутка футбаліст вярнуўся ў «Дынама», падпісаўшы новы кантракт да канца сезона 2022.

У снежні 2022 года па заканчэнні кантракта пакінуў «Дынама» і неўзабаве стаў іграком барысаўскага БАТЭ.

Міжнародная кар’ера
-------------------

14 лістапада 2018 года дэбютаваў у моладзевай зборнай Беларусі, выйшаўшы на замену ў другім тайме таварыскага матча супраць Харватыі (1:3). У далейшым стаў асноўным іграком моладзевай зборнай.

З 2021 года пачаў прыцягвацца да нацыянальнай зборнай Беларусі, аднак упершыню згуляў за яе 3 чэрвеня 2022 года, выйшаўшы на замену ў другім тайме матча Лігі нацый УЕФА супраць Славакіі (0:1).

Дасягненні
----------

* Беларусь У спісе 22 найлепшых футбалістаў чэмпіянату Беларусі (2): 2021, 2022

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2017 | Д1 | Дняпро | Беларусь | 4 | 0 |
| 2018 | Д1 | Дняпро | Беларусь | 26 | 0 |
| 2019 (пач.) | дубль | Дняпро | Беларусь | 2 | 0 |
| 2019 | Д2 | Рух | Беларусь | 23 | 7 |
| 2020 | Д1 | Рух | Беларусь | 26 | 6 |
| 2021 | Д1 | Рух | Беларусь | 28 | 4 |
| 2022 | Д1 | Дынама | Беларусь | 27 | 4 |
|

Зноскі
------

1. ↑  Denis Grechikho // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Шесть футболистов подписали контракты с могилевским «Днепром»
4. ↑  Четыре игрока "Днепра" будут выступать в объединенной команде
5. ↑  "Дняпро" отдал Дениса Гречихо в "Рух"
6. ↑  "Рух" выкупил у "Дняпро" права на Гречихо
7. ↑  Синенко, Виллиам и Гречихо стали игроками минского "Динамо"
8. ↑  Гречихо и Виллиам покинули минское "Динамо"
9. ↑  Гречихо подписал новый контракт с минским "Динамо"
10. ↑  Минское "Динамо объявило о расставании с игроками (руск.).  football.by (2 снежня 2022). Праверана 5 снежня 2022.
11. ↑  Гречихо и Концевой подписали контракты с БАТЭ (руск.).  football.by (5 снежня 2022). Праверана 5 снежня 2022.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол · УЕФА |

| ⛭ БАТЭ |
| --- |
| 
* 3 Хадаркевіч
* 4 Мартынаў
* 5 Банэ
* 6 Сідзібэ
* 7 Някрасаў
* 10 Нікіфарэнка
* 11 Достаніч
* 13 Шасцюк
* 14 Жымо
* 15 Пашэвіч
* 17 Патапенка
* 18 Грачыха
* 21 Кісялёў
* 25 Нескаромны
* 27 Мірскі
* 28 Чарнавок
* 33 Сотнікаў
* 47 Сахончык
* 51 Дзергачоў (б)
* 91 Скапец (б)
* 92 Целеш
* 98 Свідзінскі
* Алексіевіч
* Ануфрыеў
* Блоцкі
* Шалашнікаў
* галоўны трэнер: Ігар Крывушэнка

 |